arnastofnun/IGC-2024 huggingface dataset:
480/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli a-liðar 1. mgr. 95. gr. laga nr. 88/2008 og einangrun meðan á því stæði.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 26. júní 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 24. júní 2023 í málinu nr. R- [...]/2023 þar sem varnaraðila var gert að sæta gæsluvarðhaldi allt til þriðjudagsins 4. júlí 2023 klukkan 16 og einangrun meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi, til vara að honum verði gert að sæta úrræðum samkvæmt 1. mgr. 100. gr. laga nr. 88/2008 í stað gæsluvarðhalds en að því frágengnu að gæsluvarðhaldi verði markaður skemmri tími. Verði fallist á gæsluvarðhaldskröfu sóknaraðila er þess krafist að varnaraðila verði ekki gert að sæta einangrun.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
485/2023

Útdráttur

Staðfestur var úrskurður héraðsdóms þar sem X var gert að sæta gæsluvarðhaldi til að koma í veg fyrir að X kæmi sér undan málsmeðferð samkvæmt lögum nr. 51/2016 um handtöku og afhendingu manna til og frá Íslandi vegna refsiverðra verknaða á grundvelli handtökuskipunar.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 28. júní 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 28. júní 2023 í málinu nr. R- [...]/2023 þar sem varnaraðila var gert að sæta gæsluvarðhaldi allt til föstudagsins 7. júlí 2023 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að honum verði gert að sæta vægara úrræði. Að því frágengnu krefst varnaraðili þess að gæsluvarðhaldinu verði markaður skemmri tími. Þá krefst hann þóknunar til handa skipuðum verjanda sínum fyrir Landsrétti.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 38. gr. laga nr. 88/2008, sbr. 2. gr. laga nr. 51/2016 um handtöku og afhendingu manna til og frá Íslandi vegna refsiverðra verknaða á grundvelli handtökuskipunar, greiðist úr ríkissjóði þóknun skipaðs verjanda varnaraðila fyrir Landsrétti sem ákveðin verður að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs verjanda varnaraðila fyrir Landsrétti, S-kk-ef D-kk-ef lögmanns, 150.660 krónur, greiðist úr ríkissjóði.
488/2023

Útdráttur

Staðfestur var úrskurður héraðsdóms þar sem A var synjað um skipun réttargæslumanns.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Brotaþoli, A, skaut málinu til Landsréttar með kæru 28. júní 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Suðurlands 28. júní 2023 í málinu nr. S- [...]/2023 þar sem brotaþola var synjað um skipun réttargæslumanns. Kæruheimild er í e-lið 1. mgr. 192. gr. laga nr. 88/2008 um meðferð sakamála.

2

Brotaþoli krefst þess að hinn kærði úrskurður verði felldur úr gildi og lagt fyrir héraðsdóm að skipa S-kk-þf F-kk-þf S-kk-þf sem réttargæslumann.

3

Hvorki sóknaraðili né varnaraðili hafa látið málið til sín taka fyrir Landsrétti.

Niðurstaða

4

Fyrir Landsrétti byggir brotaþoli einkum á því að skipa beri honum réttargæslumann samkvæmt 2. og 3. mgr. 41. gr. laga nr. 88/2008. Telur brotaþoli að háttsemi ákærða hafi verið til þess fallin að valda honum verulegu tjóni. Það er skilyrði fyrir skipun réttargæslumanns samkvæmt 2. mgr. 41. gr. laganna að ætla megi að brotaþoli hafi orðið fyrir verulegu tjóni á líkama eða andlegu heilbrigði af völdum brotsins. Ekkert liggur fyrir um að brotaþoli hafi orðið fyrir slíku tjóni. Að þessu gættu en að öðru leyti með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
48/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi og einangrun meðan á því stæði.

Úrskurður Landsréttar

Landsréttardómararnir D-kk-nf Þ-kk-nf B-kk-nf, O-kvk-nf M-kvk-nf A-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 16. janúar 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 13. janúar 2023 í málinu nr. R- [...]/2023 þar sem varnaraðila var gert að sæta gæsluvarðhaldi, þó ekki lengur en til föstudagsins 20. janúar 2023 klukkan 16, og einangrun meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi, til vara að honum verði gert að sæta farbanni í stað gæsluvarðhalds en að því frágengnu að gæsluvarðhaldi verði markaður skemmri tími.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
490/2023

Útdráttur

Staðfestur var úrskurður héraðsdóms þar sem X var gert að sæta áframhaldandi gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir J-kk-nf S-kk-nf, K-kk-nf H-kk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 29. júní 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjaness 26. júní 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi allt til miðvikudagsins 12. júlí 2023 klukkan 16. Kæruheimild er í l - lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldi verði markaður skemmri tími.

Niðurstaða

4

Með úrskurðum Landsréttar 4. maí 2023 í máli nr. 336/2023 og 2. júní sama árí máli nr. 417/2023 var því slegið föstu að uppfyllt væru skilyrði 2. mgr. 95. gr. laga nr. 88/2008 svo að varnaraðila yrði gert að sæta gæsluvarðhaldi á grundvelli ákvæðisins.

Er ekkert komið fram í málinu um að skilyrði ákvæðisins séu ekki lengur uppfyllt.

Samkvæmt því verður hinn kærði úrskurður staðfestur.

Úrskurðarorð :

Hinn kærði úrskurður er staðfestur.
501/2022

Útdráttur

Á gegndi starfi vélstjóra á skipum Þ á grundvelli ótímabundins ráðningarsamnings.

Samkvæmt ráðningarsamningnum gilti um hann svokallað skiptimannakerfi, sem fól í sér að skipverjar færu aðra hverja veiðiferð skipsins en skiptu með sér hlut þannig að þeir fengju hálfan hlut hvort tveggja þegar þeir færu í veiðiferð og í frítúr. Var Á sagt upp með þriggja mánaða uppsagnarfresti og fékk hann á uppsagnarfresti greidd laun í samræmi við fyrrgreint skiptimannakerfi. Taldi Á að það uppgjör væri í ósamræmi við dómaframkvæmd og höfðaði hann því mál á hendur Þ og krafðist þess að fá greidd laun án tillits til skiptimannakerfisins allan uppsagnarfrestinn, en ekki eingöngu miðað við hálfan hlut. Í dómi Landsréttar var komist að þeirri niðurstöðu að með því að segja Á upp og hafna vinnuframlagi hans í uppsagnarfresti ætti hann bótarétt samkvæmt 1. mgr. 25. gr. sjómannalaga nr. 37/1985. Í rétti Á til bóta samkvæmt ákvæðinu fælist að gera yrði hann eins settan og ef Á hefði á uppsagnarfresti verið við störf hjá Þ með sama hætti og áður. Var því staðfest niðurstaða héraðsdóms um sýknu Þ af kröfum Á.

Dómur Landsréttar

Mál þetta dæma landsréttardómararnir Á-kvk-nf R-kvk-nf, R-kvk-nf H-kvk-nf og Þ-kk-nf I-kk-nf N-kk-nf.

Málsmeðferð og dómkröfur aðila

1

Áfrýjandi skaut málinu til Landsréttar 4. ágúst 2022. Áfrýjað er dómi Héraðsdóms Reykjaness 11. júlí 2022 í málinu nr. E- 286/2022.

2

Áfrýjandi krefst þess að stefnda verði gert að greiða honum 7.340.177 krónur auk dráttarvaxta samkvæmt 1. mgr. 6. gr. laga nr. 38/2001 um vexti og verðtryggingu frá Landsrétti.

3

Stefndi krefst staðfestingar hins áfrýjaða dóms og málskostnaðar fyrir Landsrétti.

Niðurstaða

4

Samkvæmt 1. mgr. 25. gr. sjómannalaga nr. 35/1985 á skipverji rétt á kaupi þann tíma sem mælt er fyrir um í 9. gr. laganna ef honum er, áður en ráðningartíminn er liðinn, vikið úr skiprúmi án þess að heimild sé til þess í 23. eða 24. gr. laganna.

Ágreiningslaust er að áfrýjandi var ráðinn ótímabundið í skiprúm hjá stefnda og að honum hafi borið þriggja mánaða uppsagnarfrestur. Með því að segja áfrýjanda upp og hafna vinnuframlagi hans í uppsagnarfresti verður að líta svo á að honum hafi verið vikið úr skiprúmi þannig að hann eigi bótarétt samkvæmt framangreindu ákvæði sjómannalaga en ekki er á því byggt að heimild hafi staðið til brottvikningar hans samkvæmt 23. eða 24. gr. laganna.

5

Í rétti áfrýjanda til bóta samkvæmt 25. gr. sjómannalaga felst að gera verður hann eins settan og verið hefði ef hann hefði meðan á uppsagnarfresti stóð verið við störf hjá stefnda með sama hætti og áður, sbr. dóm Hæstaréttar 10. febrúar 2011 í máli nr. 229/2010 og dóm Landsréttar 29. maí 2020 í máli nr. 544/2019. Með þessari athugasemd en að öðru leyti með vísan til forsendna hins áfrýjaða dóms verður staðfest niðurstaða héraðsdóms um sýknu stefnda af kröfum áfrýjanda.

6

Ákvæði héraðsdóms um málskostnað er staðfest.

7

Rétt þykir að málskostnaður fyrir Landsrétti falli niður.

Dómsorð:

Héraðsdómur skal vera óraskaður.

Málskostnaður fyrir Landsrétti fellur niður.
501/2023

Útdráttur

Staðfestur var úrskurður héraðsdóms þar sem X var gert að sæta vistun á viðeigandi stofnun, sbr. c- og d-lið 1. mgr. 95. gr. og 1. mgr. 100. gr. laga nr. 88/2008 um meðferð sakamála.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 3. júlí 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 30. júní 2023 í málinu nr. R- [...]/2023 þar sem varnaraðila var gert að sæta vistun á viðeigandi stofnun, nánar tiltekið meðferðargeðdeild geðrofssjúkdóma [...], allt til föstudagsins 28. júlí 2023 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Með vísan til forsendna hins kærða úrskurðar verður hann staðfestur á þann hátt sem í úrskurðarorði greinir.

Úrskurðarorð :

Varnaraðili, X, sæti vistun á viðeigandi stofnun til föstudagsins 28. júlí 2023 klukkan 16.
503/2023

Útdráttur

Kærður var úrskurður héraðsdóms þar sem fallist var á kröfu varnaraðila um að þinglýsa mætti stefnu í máli þeirra á hendur sóknaraðilum á þrjár tilgreindar fasteignir á grundvelli 1. mgr. 28. gr. þinglýsingalaga nr. 39/1978. Í úrskurði Landsréttar kom fram að samkvæmt 1. mgr. 28. gr. laga nr. 39/1978 væri ekki heimilt að kæra til Landsréttar úrskurð þar sem ákveðið hefði verið að þinglýsa stefnu. Þá yrði stoð fyrir kæruheimild í málinu ekki fundin í 143. gr. laga nr. 91/1991 um meðferð einkamála eða öðrum ákvæðum XXIV. kafla sömu laga. Var málinu því vísað frá Landsrétti.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðilar skutu málinu til Landsréttar með kæru 30. júní 2023. Greinargerð varnaraðila barst réttinum 18. júlí 2023. Kærður er úrskurður Héraðsdóms Suðurlands 19. júní 2023 í málinu nr. E- 144/2023 þar sem fallist var á kröfu varnaraðila um að þinglýsa mætti stefnu í máli þeirra á hendur sóknaraðilum á þrjár tilgreindar fasteignir að Eystra- Fíflholti, Rangárþingi eystra. Um kæruheimild vísar sóknaraðili til 1. mgr. 28. gr. þinglýsingalaga nr. 39/1978.

2

Sóknaraðilar krefjast þess að fyrrgreindri kröfu varnaraðila verði hafnað. Þá krefjast þeir málskostnaðar fyrir Landsrétti.

3

Varnaraðilar krefjast aðallega frávísunar krafna sóknaraðila frá Landsrétti en til vara staðfestingar hins kærða úrskurðar. Þá krefjast þeir kærumálskostnaðar.

Niðurstaða

4

Samkvæmt 1. mgr. 28. gr. laga nr. 39/1978 getur dómari ákveðið með úrskurði að þinglýsa megi stefnu í dómsmáli sem varðar réttindi yfir fasteign. Í ákvæðinu kemur fram að heimilt sé að kæra til Landsréttar úrskurð héraðsdómara um að synja kröfu um þinglýsingu og fari þá um kæru samkvæmt almennum reglum um kæru í einkamáli. Í athugasemdum við ákvæðið í greinargerð með frumvarpi til laganna kemur fram að dómari ráði því hverju úr stefnu skuli þinglýst eða hvort þinglýsa skuli stefnu í heild sinni. Synjun dómara megi kæra til Hæstaréttar, en ekki ákvörðun hans um að þinglýsa skuli stefnu eða útdrætti úr henni.

5

Með vísan til framangreinds er ljóst að ekki er heimilt að kæra til Landsréttar úrskurð þar sem ákveðið hefur verið að þinglýsa stefnu samkvæmt 1. mgr. 28. gr. laga nr. 39/1978. Stoð fyrir kæruheimild í málinu verður ekki fundin í 143. gr. laga nr. 91/1991 um meðferð einkamála eða öðrum ákvæðum XXIV. kafla sömu laga. Brestur því heimild til þessa málskots og verður málinu vísað frá Landsrétti, sbr. til hliðsjónar dóm Hæstaréttar 17. desember 1998 í máli nr. 476/1998.

6

Sóknaraðilum verður gert að greiða varnaraðilum kærumálskostnað eins og í úrskurðarorði greinir. Við ákvörðun um fjárhæð kærumálskostnaðar hefur verið litið tilþessað samhliða þessu máli er rekið annaðmál nr. 504 /2023 milli sömu aðila.

Úrskurðarorð :

Máli þessu er vísað frá Landsrétti.

Sóknaraðilar, F-kk-nf S-kk-nf B-kk-nf og S-kvk-nf B-kvk-nf G-kvk-nf, greiði varnaraðilum, Þ-kk-þgf Ó-kk-þgf M-kk-þgf og Þ-kvk-þgf G-kvk-þgf, 150.000 krónur í kærumálskostnað.
504/2023

Útdráttur

Kærður var úrskurður héraðsdóms þar sem fallist var á kröfu varnaraðila um að þinglýsa mætti stefnu í máli þeirra á hendur sóknaraðilum á tvær tilgreindar fasteignir á grundvelli 1. mgr. 28. gr. þinglýsingalaga nr. 39/1978. Í úrskurði Landsréttar kom fram að samkvæmt 1. mgr. 28. gr. laga nr. 39/1978 væri ekki heimilt að kæra til Landsréttar úrskurð þar sem ákveðið hefði verið að þinglýsa stefnu. Þá yrði stoð fyrir kæruheimild í málinu ekki fundin í 143. gr. laga nr. 91/1991 um meðferð einkamála eða öðrum ákvæðum XXIV. kafla sömu laga. Var málinu því vísað frá Landsrétti.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 30. júní 2023. Greinargerð varnaraðila barst réttinum 18. júlí 2023. Kærður er úrskurður Héraðsdóms Suðurlands 19. júní 2023 í málinu nr. E- 145/2023 þar sem fallist var á kröfu varnaraðila um að þinglýsa mætti stefnu í máli þeirra á hendur sóknaraðilum á tvær tilgreindar fasteignir að Eystra- Fíflholti, Rangárþingi eystra. Um kæruheimild vísar sóknaraðili til 1. mgr. 28. gr. þinglýsingalaga nr. 39/1978.

2

Sóknaraðilar krefjast þess að fyrrgreindri kröfu varnaraðila verði hafnað. Þá krefjast þeir málskostnaðar fyrir Landsrétti.

3

Varnaraðilar krefjast aðallega frávísunar krafna sóknaraðila frá Landsrétti en til vara staðfestingar hins kærða úrskurðar. Þá krefjast þeir kærumálskostnaðar.

Niðurstaða

4

Samkvæmt 1. mgr. 28. gr. laga nr. 39/1978 getur dómari ákveðið með úrskurði að þinglýsa megi stefnu í dómsmáli sem varðar réttindi yfir fasteign. Í ákvæðinu kemur fram að heimilt sé að kæra til Landsréttar úrskurð héraðsdómara um að synja kröfu um þinglýsingu og fari þá um kæru samkvæmt almennum reglum um kæru í einkamáli. Í athugasemdum við ákvæðið í greinargerð með frumvarpi til laganna kemur fram að dómari ráði því hverju úr stefnu skuli þinglýst eða hvort þinglýsa skuli stefnu í heild sinni. Synjun dómara megi kæra til Hæstaréttar, en ekki ákvörðun hans um að þinglýsa skuli stefnu eða útdrætti úr henni.

5

Með vísan til framangreinds er ljóst að ekki er heimilt að kæra til Landsréttar úrskurð þar sem ákveðið hefur verið að þinglýsa stefnu samkvæmt 1. mgr. 28. gr. laga nr. 39/1978. Stoð fyrir kæruheimild í málinu verður ekki fundin í 143. gr. laga nr. 91/1991 um meðferð einkamála eða öðrum ákvæðum XXIV. kafla sömu laga. Brestur því heimild til þessa málskots og verður málinu vísað frá Landsrétti, sbr. til hliðsjónar dóm Hæstaréttar 17. desember 1998 í máli nr. 476/1998.

6

Sóknaraðilum verður gert að greiða varnaraðilum kærumálskostnað eins og í úrskurðarorði greinir. Við ákvörðun um fjárhæð kærumálskostnaðar hefur verið litið til þess að samhliða þessu máli er rekið annað mál nr. 503 /2023 milli sömu aðila.

Úrskurðarorð :

Máli þessu er vísað frá Landsrétti.

Sóknaraðilar, F-kk-nf S-kk-nf B-kk-nf og S-kvk-nf B-kvk-nf G-kvk-nf, greiði varnaraðilum, Þ-kk-þgf Ó-kk-þgf M-kk-þgf og Þ-kvk-þgf G-kvk-þgf, 150.000 krónur í kærumálskostnað.
505/2023

Útdráttur

Staðfestur var úrskurður héraðsdóms þar sem X var gert að sæta áframhaldandi gæsluvarðhaldi á grundvelli a-liðar 1. mgr. 95. gr. laga nr. 88/2008 og einangrun hluta þess tíma er varðhald skyldi vara.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 4. júlí 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 4. júlí 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi allt til þriðjudagsins 1. ágúst 2023 klukkan 13 og einangrun allt til þriðjudagsins 11. júlí 2023 klukkan 18. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi, til vara að honum verði gert að sæta vægari úrræðum, svo sem farbanni, í stað gæsluvarðhalds en að því frágengnu að gæsluvarðhaldi verði markaður skemmri tími og hann ekki látinn sæta einangrun.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
506/2023

Útdráttur

Staðfestur var úrskurður héraðsdóms þar sem X var gert að sæta áframhaldandi gæsluvarðhaldi á grundvelli a-liðar 1. mgr. 95. gr. laga nr. 88/2008 og einangrun hluta þess tíma er varðhald skyldi vara.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 4. júlí 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 4. júlí 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi allt til 1. ágúst 2023 klukkan 13 og einangrun allt til þriðjudagsins 11. júlí 2023 klukkan 18. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi, til vara að honum verði gert að sæta farbanni í stað gæsluvarðhalds en að því frágengnu að gæsluvarðhaldi verði markaður skemmri tími og hann ekki látinn sæta einangrun.

Niðurstaða

4

Með vísan til forsendna hins kærða úrskurð ar verður hann staðfestur.

Úrskurðarorð :

Hinn kærði úrskurður er staðfestur.
507/2023

Útdráttur

Staðfestur var úrskurður héraðsdóms þar sem X var gert að sæta áframhaldandi gæsluvarðhaldi á grundvelli a-liðar 1. mgr. 95. gr. laga nr. 88/2008 og einangrun hluta þess tíma er varðhald skyldi vara.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 5. júlí 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 4. júlí 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi allt til þriðjudagsins 1. ágúst 2023 klukkan 13 og einangrun allt til þriðjudagsins 11. júlí 2023 klukkan 18. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldi verði markaður skemmri tími og honum verði ekki gert að sæta einangrun.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
508/2023

Útdráttur

Kærður var úrskurður héraðsdóms þar sem hafnað var kröfu A um að ákvörðun sýslumannsins á höfuðborgarsvæðinu um nauðungarvistun A á sjúkrahúsi í allt að 21 sólarhring yrði felld úr gildi. Málinu var vísað frá Landsrétti þar sem A hafði ekki lengur lögvarða hagsmuni af því að fá leyst úr kröfu sinni.

Úrskurður Landsréttar

Landsréttardómararnir E-kk-nf J-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 4. júlí 2023. Kærður er úrskurður Héraðsdóms Reykjavíkur 4. júlí 2023 í málinu nr. L- [...]/2023 þar sem hafnað var kröfu sóknaraðila um að felld yrði úr gildi ákvörðun sýslumannsins á höfuðborgarsvæðinu 30. júní 2023 um að nauðungarvista hann á sjúkrahúsi í allt að 21 sólarhring. Kæruheimild er í 1. mgr. 16. gr. lögræðislaga nr.71/1997.

2

Sóknaraðili krefst þess að fyrrgreind ákvörðun sýslumanns verði felld úr gildi. Þá krefst hann þóknunar fyrir Landsrétti til handa skipuðum talsmanni sínum.

Niðurstaða

3

Með tilkynningum til Landsréttar 11. og 12. júlí 2023 upplýstu talsmaður sóknaraðila og varnaraðili að nauðungarvistun sóknaraðila hefði verið aflétt. Þar sem nauðungarvistun sóknaraðila er nú lokið hefur hann ekki lengur lögvarða hagsmuni af því að fá niðurstöðu um fyrrgreinda kröfu sína. Verður málinu því sjálfkrafa vísað frá Landsrétti.

4

Samkvæmt 1. mgr. 17. gr. lögræðislaga greiðist úr ríkissjóði þóknun skipaðs talsmanns sóknaraðila vegna meðferðar málsins fyrir Landsrétti og er hún ákveðin að meðtöldum virðisaukaskatti eins og í úrskurðarorði greinir.

Úrskurðarorð :

Máli þessu er vísað frá Landsrétti.

Þóknun skipaðs talsmanns sóknaraðila fyrir Landsrétti, I-kvk-ef L-kvk-ef B-kvk-ef lögmanns, 200.000 krónur, greiðist úr ríkissjóði.
509/2023

Útdráttur

Staðfestur var úrskurður héraðsdóms þar sem X var gert að sæta áframhaldandi gæsluvarðhaldi á grundvelli c-liðar 1. mgr. 95. gr. laga nr. 88/2008.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 4. júlí 2023, sem barst réttinum ásamt kærumálsgögnum 6. sama mánaðar. Kærður er úrskurður Héraðsdóms Reykjavíkur 4. júlí 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi allt til þriðjudagsins 1. ágúst 2023 klukkan 15. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldi verði markaður skemmri tími.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.